OpenLLM-France/wikimedia huggingface dataset:
# Grand Traverse konderria (Michigan)

Grand Traverse konderria (ingelesez: Grand Traverse County) Michiganko konderri bat da, Ameriketako Estatu Batuetan. Hiriburua Traverse City da. 2010eko zentsuaren arabera 86.986 biztanle zituen, Grand Traverse kilometro koadroko azaleran.

## Geografia

Grand Traverse konderriak 1.557,4 kilometro koadro ditu. Horietatik 354,79 ura dira. Beste 1.202,61 lurra dira. Biztanleria dentsitatea 55,85 da.

## Demografia

2010eko zentsoan bizi ziren 86.986 pertsonetatik 83.062 txuriak edo hispanoak dira. Horietatik hispano edo latino kategorian 1.874 dira. 1.023 beltzak edo afroamerikarrak. 941 amerikar natiboak ziren eta 25 Hawaii edo Pazifikoko irletako natiboak. 588 asiarrak ziren. Bestelako arraza bat kategorian 40 biztanle daude. Bukatzeko euren burua arraza bat baino gehiagotan 1.307 pertsonek kokatzen zuten.

### Biztanleria piramidea
## Kanpo estekak

* Datuak: Q490647
* Multimedia: Grand Traverse County, Michigan / Q490647
# Grand Theft Auto: San Andreas

Grand Theft Auto: San Andreas 2004ko Rockstar North eskoziar bideo-joko konpainiaren akziozko bideo-joko bat da.
Garai guztietako bideo-jokorik salduenetariko bat da.

## Sinopsia

Oharra: Atal honek istorio osoa edo amaiera argitzen du.
Jokoa San Andreas hirian gertatzen da, hiru hiri metropolitar hartzen dituen fikziozko estatua: Los Santos, San Fierro eta Las Venturas, sagako maparik zabalena delarik. 1992an girotuta, Carl Johnson "CJ"-ren istorioa kontatzen du, Liberty Cityn bost urtez egon ondoren Los Santosera itzultzea erabakitzen duena.

## Kanpo estekak

* Datuak: Q83265
* Multimedia: Grand Theft Auto: San Andreas / Q83265
# Grand Theft Auto IV

Grand Theft Auto IV 2008ko Rockstar North eskoziar bideo-joko konpainiaren akziozko bideo-joko bat da. Garai guztietako bideo-jokorik salduenetariko bat da.

## Sinopsia

Oharra: Atal honek istorio osoa edo amaiera argitzen du.
Jokoaren historia Liberty Cityn gertatzen da, New Yorken oinarritutako fikziozko hiri batean. Trama honetako protagonista Niko Bellic da, ekialdeko Europako gerrako beteranoa, Estatu Batuetara emigratu zuena bere lehengusuak milaka bider aipatutako amerikar ametsaren bila, baina berehala azpimundu kriminalera eramango dute.

## Kanpo estekak

* Datuak: Q94797
* Multimedia: Grand Theft Auto IV / Q94797
# Grand Theft Auto

Grand Theft Auto edo GTA bideo-joko-sail bat da, hainbat bertsio baitaude. Jatorriz, DMA Designek diseinatu zuen, ondoren Rockstar North eta azkenean Rockstar Games deituko zen konpainiak. Bideo-jokoen serie bat da David Jones sortu zuena eta gero Sam Hourse eta Dan Houser lagundu zioten.Saga honek hainbat kriminalen istoriak erakusten dizkigu eta bata besterakin erlazionatzen dira, gero eta jende gehiago arazo ezberdinetan sartuz denbora pasa ahala.

## Bertsioak

Grand Theft Auto V' abenturazko bideo-joko bat da. Rockstar North konpainia britainiarrak Rockstar Games-ek banatzen du. PlayStation 3 eta Xbox 360.4 kontsoletarako 2013ko irailaren 17an kaleratu zen eta, ondorioz, 2014ko azaroaren 18an kaleratu zen PlayStation 4 eta Xbox One belaunaldi berrietarako grafiko hobeak eta ezaugarri berri interesgarriak txertatuz, lehen pertsonako ikuspegiarekin eta azkenik, Microsoft Windows-en, 2015eko apirilaren 14an. Grand Theft Auto serieko lehen izenburu Grand Theft Auto IV izan zen 2008an argitaratu zena
Lehenengo informazioa Rockstar Games-ek 2011ko urriaren 25ean argitaratu zuen.Jolasa Los Santos fikziozko hirian kokatzen da, baita inguruetan ere, Los Angeles hirian eta Kaliforniako hegoaldean.
Aurrekoa GTA jokoa San Andreas izan zen. Lehen aldiz jokoan hiru pertsonai desberdin egongo dira: bat bakarra, Michael, Trevor eta Franklin. Jokalariak online moduan erabiltzen duen pertsonaiaz gain. Grand Theft Auto V-en estreinaldia 2011ko azaroaren 2an inauguratu zen
Historiako bigarren joko garestiena da, 265 milioi dolarreko gastua duena, bere aurreko GTA IV-100 milioi dolar baino gehiagotan gaindituz. Hala ere, Grand Theft Auto V-ek 800 milioi dolar lortu zituen estreinaldiaren lehen 24 orduetan, historiako zortzigarren bideo-jokoa denbora hain gutxian hainbeste diru lortu zuena; 3 egunetan 1000 milioi dolarreko salmenten errekorra lortu zuen.

### HIRIAK

Los Santos: GTAren historiaren zati bat garatzen duen hiria da: San Andreas eta GTA V.-ren historia. Los Angelesen (Kalifornian) inspiratuta.
San Fierro: GTAren historiaren zati bat garatzen duen hiria da: San Andreas. Kaliforniako San Frantziskon inspiratuta.
Las Venturas: GTAren historiaren zati bat garatzen duen hiria da: San Andreas. Las Vegasen (Nevada) inspiratuta.
Blaine konderria: GTA V. historiako zati bat garatzen duen konderria da, hau da, Bone County, Flint County, Whetstone, Stolen Land eta Red County.

## Kanpo estekak

* (Ingelesez) Grand Theft Autoren webgune ofiziala
* Datuak: Q132730
* Multimedia: Grand Theft Auto (series) / Q132730
# Grand Theft Auto V

Grand Theft Auto V 2013ko Rockstar North eskoziar bideo-joko konpainiaren akziozko bideo-joko bat da.
Garai guztietako bideo-jokorik salduenetariko bat da.

## Sinopsia

Oharra: Atal honek istorio osoa edo amaiera argitzen du.
Jokoa Los Santos fikziozko hirian girotuta dago, baita inguruko zonaldeetan ere, Los Angeles hirian eta hegoaldeko Kalifornian oinarrituta. Lehen aldiz, jokoak, bakar baten ordez, hiru pertsonaia izan zituen: Michael, Trevor eta Franklin.

## Kanpo estekak

* Datuak: Q17452
* Multimedia: Grand Theft Auto V / Q17452
# Grand Tower (Illinois)

Grand Tower Illinoiseko hiri bat da. Jackson konderrian kokatua dago. 2010ean 605 biztanle zituen, 3,23 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q575557
* Multimedia: Grand Tower, Illinois / Q575557
# Grand Tower udalerria, Jackson konderria (Illinois)

Grand Tower udalerria Ameriketako Estatu Batuetako Illinois estatuko udalerri bat da, Jackson konderrian. Azken zentsuaren arabera 567 biztanle zituen, 33.42 milia karratu (86.6 km$^2$) eremuan.

## Ekonomia

2020ko zentsuaren arabera, Grand Tower udalerrian 241 etxebizitza zeuden. Per capita diru-sarrerak 24.436 estatubatuar dolar ziren.

## Kanpo estekak

* Datuak: Q259709
# Guillaume Dupuytren

Guillaume Dupuytren (Pierre-Buffière, Limousin, Frantzia, 1777ko urriaren 5a - Paris, Frantzia, 1835eko otsailaren 8a) kirurgialaria eta anatomista izan zen. Luis XVIII.a Frantziakoaren eta Karlos X.a Frantziakoaren kirurgialaria izan zen. Ebakuntza zail ugari egiteaz gainera, bere izena daraman Parisko Medikuntza Fakultateko Anatomia Patologikoaren Museoa sortu zuen. Dupuytrenen uzkurdura esaten zaio medikuntzan esku ahurreko aponeurosiaren hantura kronikoari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q679098
* Multimedia: Guillaume Dupuytren / Q679098
# Guillaume Lekeu

Guillaume Lekeu (Heusy, Verviersetik hurbil, Valonia, Belgika, 1870eko urtarrilaren 20a - Angers, Frantzia, 1894ko urtarrilaren 21a) belgikar musikagilea izan zen.

## Biografia

César Franck eta Vincent d'Indyren ikasle izan zen. Gazterik hil zen, eta musika-lan gutxi utzi zituen, baina oso ederrak denak. Oso ezaguna den Sonata idatzi zuen pianorako eta biolinerako; Adagio bat (1891) harizko orkestrarako; Nocturne, giro inpresionista aditzera ematen duena; Trois Poèmes, berak idatzitako poemen gainean; Andromeda kantata, Erromako sarian bigarren izan zena, eta Faust, estudio sinfonikoak. Erromantizismo berrituaren bideari ekin zion, inpresionismoa hastear zegoen unean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q450990
* Multimedia: Guillaume Lekeu / Q450990
# Guillaume Toucoullet

Guillaume Toucoullet (Baiona, 1984ko urriaren 29a -) lapurtar arkulari paralinpikoa da, arku-konposatuan aditua dena.
Handisport Pays Basque eta Miarritzeko Archers de la Humade taldearen kidea, 2018 eta 2021 artean Frantziako txapelduna da.
2020ko Udako Paralinpiar Jokoetan (W1 mailan) aurrenekoz parte hartu zuen.

## Erreferentziak

* ↑ (Frantsesez) bleushandisport. Guillaume TOUCOULLET. .
* ↑ (Frantsesez) «Anglet/Biarritz : Guillaume Toucoullet est champion de France de para-archerie» Sud Ouest.

## Kanpo estekak

* Datuak: Q108296604
# Guillaume Gouffier

Guillaume Gouffier (1488-1525eko otsailaren 24a), Bonniveteko jauna, frantziar amirala izan zen.
Artus Gouffier, Boisyko jauna, anaia nagusia zuen. Hau Frantzisko I.a Frantziakoaren tutorea zenez, biak elkarrekin heziak izan ziren. 1507an Genoako setioan eta 1513an Éperonsko guduan parte hartu zuen. Frantzisko errege bilakatu zenean, begikoen bat izan zen eta baita erregearen aholkularia. 1515ean Frantziako amiral izendatu zuten. 1519ko hautaketan Frantziskoren alde dirutza gastatu zuen hau Germaniako Erromatar Inperio Santuko enperadore hautatu zezatela. Tamalez, ez zuen lortu azkenean Karlos I.a Espainiakoa hautatu baitzuten.
1521ean Nafarroako Erresuma berreskuratzeko hirugarren saialdian parte hartu zuen, eta urriaren hasieran Hondarribia konkistatu zuen.
Karlos Borboikoa etsai nagusia izan zuen.
1523an Bonnivetek Odet Foixkoa ordezkatu zuen, Italiako armadaren buru eta Milanerria eraso zuen. Hala ere, espainiarrek menderatua izan zen eta ihes egitean Pierre Terrail galdu zuen. Hurrengo urtean, Frantzisko eraman zuen Italiara eta Paviako guduko hondamendian hil zen.
* Datuak: Q968929
* Multimedia: Guillaume Gouffier de Bonnivet / Q968929
# Guillaume d'Arche

Guillaume d'Arche (Bordele, 1702ko abuztuaren 1a - Baiona, 1774ko urriaren 13a), frantziar apaiz katolikoa izan zen. François d'Archeren semea, Baionako (1745-1774) apezpikua izan zen. 1751ko jubileua zela eta, liturgia neo-galikanoa ezarri zuen diozesian. 1762an jesuiten aldekoa zen Abrégé des principes de morale idatzi zuen.

## Erreferentziak

* ↑ Jean, Armand. (1891). Les évêques et les archevêques de France depuis 1682 jusqu'à 1801. Paris eta Mamers, 76-77 or..
* Datuak: Q23816466
# Guillaume Farel

Guillaume Farel (Les Fareaux, Gap, Frantzia, 1489 – Neuchâtel, Suitza, 1565eko irailaren 13a) Erreforma Protestantearen zalea izan zen. Lefèvre d'Étaplesen ikasle izan ondoren, Erreformaren doktrinak onartu, eta Basilean lehenik eta Estrasburgon gero bilatu zuen babesa. Berriro Suitzara itzuli zenean, Zwingli erreformatzailearen ideien eragina jaso zuen. Guillaume Farel izan zen, Kalbinekin batera, Genevan Erreforma onarrarazi zuena. Gero, Neuchâtela erretiratu, eta han hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435456
* Multimedia: William Farel / Q435456
# Guillaume Rouet

Guillaume Rouet Piffard (Baiona, 1988ko abuztuaren 13a) lapurtar errugbilaria da, uztartze-erdilari postuan aritzen dena. Aviron Bayonnaisen egin du ibilbide profesionala, 2012tik aitzina, bai Top 14an, bai Pro D2n. 2014ko otsailaren 1ean egin zuen debuta Espainiako selekzioarekin, Madrilen, Errusiaren kontra.

## Palmaresa
### Aviron Bayonnais

* Pro D2n
** txapelduna: 2016, 2019, 2021

### Espainiako selekzioa

* 30 partida, 2014-2022 bitartean.
* 60 tanto (10 entsegu, 5 transformazio)

## Erreferentziak

* ↑ Lucas Guillaume y Sébastien Rouet: "Nos sentimos más españoles que nunca". mundodeportivo.com (Noiz kontsultatua: 2023-9-19).
* 1 2 Guillaume Rouet se retira de la selección española. marca.com (Noiz kontsultatua: 2023-9-19).

## Oharrak

* ↑ Amaren aldeko amatxia, Flora dos Santos, Espainian jaio zen, Leónen zehazki; hori zela eta, Espainiako selekzioan jokatzeko eskubidea zeukan.

## Kanpo estekak

* Datuak: Q19548121
# Guillaume Van Strydonck

Guillaume Van Strydonck (Namsos, 1861eko abenduaren 10a - Saint-Gilles, 1937ko uztailaren 2a) belgikar margolaria izan zen. Hasieran errealista izan zen, baina gero inpresionismora jo zuen .

## Biografia

Norvegian jaio zen, bere aita Belgikako enpresa batean lan egiten zuen han, baina txikitan handik joan zen. Hamabi urte zituela, Edouard Agneessensen marrazketa ikasgaiak hartzen hasi zen. 1876an hasita, Académie Royale des Beaux-Arts-en matrikulatu zen, non Jean-François Portaelsen eskutik ikasi zuen. Geroago, Jean-Léon Gérômerekin ikasi zuen Parisko École nationale supérieure des beaux-arts-en.
1883an, Les XX talde sezesionistaren sortzaileetako bat izan zen. Garai horretan bere margo-estiloa kolorean eta argiaren erabileran aldarte iragankorrak adierazteko gehiago oinarritzen hasi zen eta luminismoa deitua izan zen estilo baten sortzaileetariko bat da. 1884an, Prix Godecharle saria eman zioten.
Oso gustuko zuen bidaiatzea. 1886an, Floridara bidaia bat egin zuen eta Indian bizi izan zen 1891tik 1896ra. Belgikara itzuli zenean, Weert-en kokatu zen, Eskalda ibaian, eta Belgikako landa eremua gai nagusi bihurtu zen. Errege Akademian irakasle izan zen 1900etik 1931ra.

## Aukeratutako margolanak

* Lorategi Zaharra
* Siesta
* Twilight (Tenisaren ondoren)
* Ispiludun emakume gaztearen erretratua
* Ibaiaren Ertza

## Erreferentziak

* 1 2 The Strand Magazine, Vol.32 @ Google Books

## Bibliografia

* Peter H. Feist et al.: Het Impressionisme, Taschen, Munich, 2010.ISBN 978-3-83652-290-8
* Constantin Ekonomidès: Guillaume van Strydonck, de reizen van de impressionistische schilder, Pandora, 2002ISBN 978-90-532-5194-2

## Kanpo estekak

* Arcadja Auctions: Van Strydonck-en koadro gehiago
* Guillaume van Strydonck, les voyages du peintre impressionniste @ Art Memoires (2002ko maiatza)
* Datuak: Q2868321
* Multimedia: Guillaume Van Strydonck / Q2868321
# Harro (Zea Mays)

Harro Zea Mays taldearen zortzigarren diskoa da. Musika eta letrak taldearenak dira. Ekoizpena Dave M. Allenen eskuetan egon da, The Cure eta Depeche Mode taldeen zenbait ekoizpenen arduraduna. Estilo aldetik pop-rock joeran kokatzen da.

## Taldea

Disko honetan kolaboratzaile dezente hartu zuen parte:
* Asier Basabe: bateria, koroak
* Ruben González: baxua, sintetizadora, koroak
* Iñaki Imaz "Pitti": gitarra elektrikoa eta akustikoa, sintetizadorea
* Aiora Renteria: Ahotsa, perkusioak

## Kolaboratzaileak

* Santi Balmes (Love of Lebian)
* Txufo Wilson
* Samson Srinuan
* Raul Lomas (Doctor Deseo) teklatuetan, bilboko

## Abestiak

1. Enbata 2. Galaxia zorroan 3. Amiltzen ez den bat 4.Ez dut sinestu nahi 5. Orain 6. Ahotik 7. Eguzkira beti 8. Barrutik 9. Sutan 10. Buruarekin ihes 11. Itzala utzi 12. Ezin pentsatu 13. Isiltasuna 14. Eztarritik alura 15. Zu

## Erreferentziak

* ↑ http://www.naiz.eus/eu/actualidad/noticia/20161103/zea-mays-celebra-su-20-aniversario-con-harro-disco-pop-rock-con-peso-de-los-sintetizadores

## Kanpo estekak

* Letrak eta informazioa.
* Disko osoa Youtuben.
* Datuak: Q61069070
# Harrobian

Harrobian, Zea Mays taldearen estudioko 3. diska da. Urdulizeko Tio Pepe estudioetan grabatu zuten Jose Lastraren laguntzaz. Abesti guztiak taldearenak dira Hilzori II izan ezik, Itoiz taldearena da eta.

## Abestien Zerrenda

* Jaiotza
* Hegaz (gizakia) naiz
* Prozac Zaporea
* Norabide Galdua
* Gauaren Argitan
* Hilzori II (Itoiz)
* Heriotza

## Kanpo estekak

* Datuak: Q12258912
# Harrobigana

Harrobigana mendia Altzania mendilerroan dagoen mendi arabarra da.

## Abiapuntuak

* Eginotik: 2 Ordu
* Otzaurte-Altsasu errepidetik: Ordu 1 eta 45 minutu

## Ikus, gainera

* Arabako mendiak

## Kanpo estekak

* Datuak: Q12258913
# Harrizko itsasontzia

Harrizko itsasontzia Eskandinavia eta inguruko lurraldeetako harrespila mota bat da, hilobiaren inguruan ezarritako harriek itsasontzi itxura hartzen dutena, hortik bere izena. Iparraldeko Brontze eta Burdin Aroetan eraikiak izan dira, K.a. 1000 metrotik hasi eta K.o. 600 urtearen ingururarte.

## Egitura

Tamaina oso anitzekoak aurki daitezke, Danimarkako Jellingekoak 170 metrotako luzera dauka, Suediako Ales harriek 67 metrotakoa, baina badaude metro gutxi batzuk baino ez dituztenak ere.

## Adibide aipagarriak

| Harrizko itsasontzia | Herrialdea |
| Ales harriak | Suedia |
| Anundshög | Suedia |
| Lindholm Høje | Danimarka |
| Jellingeko harriak | Danimarka |
| Altes Lager | Alemania |

## Kanpo estekak

* Datuak: Q1433492
* Multimedia: Stone ships / Q1433492
# Harrizko zuhaitza

Harrizko zuhaitza (gaztelaniaz Árbol de Piedra) monumentu natural bat da, Siloli basamortuan, hareatza batean aurkitzen diren irudi askotako harri bolkanikoen multo batean nabarmentzen dena. Eduardo Abaroa Andetar Faunaren Erreserba Nazionalaren sarreran dago, Boliviako Potosiko departamenduan. Bere itxura berezia da interes turistikoa ematen dion osagaia. Eguneko edozein ordutan bisitatzen da. Bertan, gehienez ere, ordu erdi ematen da, argazkiren batzuk egiteko erabiltzen den denbora, aurreikusitako aktibitate bakarra.

## Kanpo estekak

* Datuak: Q252155
* Multimedia: Árbol de Piedra / Q252155
# Harrizko zubia (Verona)

Harrizko Zubia, italieraz: Ponte Pietra eta latinez: Pons Marmoreus, Italiako Verona hirian dagoen eta Adige ibaia zeharkatzen duen harrizko erromatar zubi bat da.
Antzinako Erromaren garaian eraikia, 1258an Alberto I.a della Scalak berreraiki zuen. Bigarren Mundu Gerran alemaniar indarrek beren atzeraldian aliatuen aurreraldia oztopatzeko lehertuarazi egin zuten. 1957an jatorrizko materialak erabiliz berreraiki zen.
* Datuak: Q540546
* Multimedia: Ponte Pietra (Verona) / Q540546
# Harrobia ikastola

Harrobia ikastola, 2011ra arte Ibar Ezkerra deitua, Lanbide ikastola Kooperatiba Elkartea da eta irabazi asmorik gabeko erakundea da. Portugaleten jaio zen 2001-2002 ikasturtean, eta Euskal Herriko Ikastolak europar kooperatiba-elkartearen partaide da.
Egun, zerbitzua Bilbon eskaintzen du, Harrobia Fundazioak ikastolen lanbide etxean burutzen ari den proiektuaren baitan.
Ibar Ezkerra Lanbide ikastola Eusko Jaurlaritzako Hezkuntza Sailak baimendutako eta itundutako Lanbide Heziketako zentro euskalduna da.

## Ikasgaiak

* Mikroinformatika Sistemak eta Sareak
* Gorputz eta Kirol Ekintzen Sustapena

### Mikroinformatika Sistemak eta Sareak

Formazio espezializatua eta ofiziala da.
Heziketa Zikloa: Mikroinformatika Sistemak eta Sareak Familia: Informatika eta komunikazioak

## Kanpo estekak

* Flickr.
* Ikastolaren webgunea.
* Datuak: Q12259352
# Géminis, venganza de amor

Géminis, venganza de amor espainiar soap opera da, La 1rako sortua. La dama de rosa venezuelar telenobela egokitzen du.

## Sinopsia

Oharra: Atal honek istorio osoa edo amaiera argitzen du.
1997an, Daniel urteak gezurrezko, damuzko eta erruzko mordo batean harrapatuta daramatzan enpresaburu gazte bat da, maite ez duen baina erantzule sentitzen den emakume baten ondoan. Egoera desesperatu horretan, mutilak Clara ezagutuko du, neska alai, oldartsu eta grinatsua. Clara guztiz desberdina da Danielek ezagututako emakume guztien aldean, eta agian horregatik maiteminduko da berarekin ikusi bezain laster. Hasiera batean, emakume gazteak enpresaburua azalekoa eta harroputza dela pentsatuko du, baina laster konturatuko da irudi horren atzean gizon bero eta oso ulerkor bat ezkutatzen dela, eta bere xarmei amore emango diela. Clarak Danieli emango dio bere burua, inolako erreserbarik gabe, nahiz eta emaztea, Elena, berarekin lotuta egon. Elenak, berriz, berez senarra maite ez badu ere, ez du galdu nahi. Sinetsita dago Daniel dela bere anaiaren eta aitaren heriotzen erruduna, eta prest dago nola edo hala ordainarazteko, mutilaren bizitza infernu bihurtuz. Amorruak itsututa, gezurrezko haurdunaldi bat ere asmatuko du senarra bere ondoan atxiki ahal izateko. Bere mendekua gauzatzeko, Elenak Octavio maitalearen laguntza izango du, eskrupulurik eta moralik gabeko gizona, zeinaren interesik handiena Elenaren dirutik bizitzea den. Beraz, Oktaviok tranpa bat egingo dio Klarari, eta honek erabat aldatuko du neskaren bizitza. Bere bizitza eten egiten da narkotrafikoa egotzita kartzelan bost urte eman behar dituenean, berak egin ez duen delitua. Handik emakume guztiz desberdina bihurtuko da, eta gorrotoa izango da bere arma nagusietako bat.

## Aktoreak

* Ana Turpin: Clara Torres
* Manuel San Martín: Daniel Ferrer
* Isabel Serrano: Elena Alonso de Ferrer
* Rafael Rojas: Octavio Barreira
* Borja Elgea: David Padilla
* Rafa Castejón: Andrés López
* Manuela Velasco: Beatriz Torres
* Elisa Garzón: Nuria López
* Alfonso Vallejo: Ángel Buenaventura
* María Luisa San José: Aurora Vázquez vda. de Torres
* Paca Gabaldón: Luisa Ramos vda. de Alonso
* María Kosty: Olga Moreno
* María José Alfonso: Lourdes Aguirre
* Asunción Balaguer: María
* Pepe Martín: Carlos Ferrer
* Monti Castiñeiras: Gustavo Castro
* Juan Gea: Mario Álvarez
* Mónica Hoyos: Paula
* Vanessa Sáiz: Lola Fernández
* Duna Santos: Alicia
* Iván Santos: Tobías
* Miguel Ángel Tobías: Fernando Álvarez
* Marilyn Torres: Jennifer
* Miguel Ángel Valcárcel: Marcos Torres
* Jesús Olmedo: Adrián
* Antonio Vico: Gonzalo Quintana
* Aitor Gaviria: Dr. Rossi
* Saskia Guanche: Estrella
* Patricia Ércole: Victoria
* Cocó Ortiz: Alejandra
* Mimí Lazo: Emperatriz
* Norma Martínez: Dolores Vidal
* Karina Moscol: Celadora
* Estela Redondo: Dominicana
* Pedro Rentería: Federico

## Erreferentziak

* ↑ filmaffinity.com

## Kanpo estekak

* Datuak: Q1248973